laion/Wikipedia-Exotic huggingface dataset:
יחסי מאוריטניה–תוניסיה

יחסי מאורטניה–תוניסיה הם היחסים הכלכליים, הדיפלומטיים, החברתיים, המדיניים והתרבותיים בין הרפובליקה האסלאמית של מאוריטניה לרפובליקת תוניסיה. תוניסיה היא אחת המדינות הראשונות שהכירו בעצמאותה של מאוריטניה כבר בנובמבר 1960, אז הייתה תוניסיה בעצמה מדינה צעירה בת ארבע שנים. תוניסיה ראתה במאוריטניה בת ברית חשובה וסיפקה לה סיוע, וזאת חרף ההתנגדות של אחת מידידותיה הטובות ביותר, מרוקו. התמיכה הבלתי מעורערת של תוניסיה במאוריטניה הובילה להפסק היחסים בין מרוקו לתוניסיה במשך כמה שנים. לפיכך, תוניסיה היא אחת משלוש המדינות היחידות שתמכו בכניסתה של מאוריטניה כבר בשנותיה הראשונות לארגון האומות המאוחדות, לצד צרפת וליבריה. בנוסף, הייתה זו מדינת הליגה הערבית היחידה שהצביעה בעד הכנסתה של מאוריטניה לארגון ב-27 באוקטובר 1961. שאר המדינות הצביעו נגד במטרה ליישר קו עם העמדה המרוקאית, שטענה לשטחה של מאוריטניה. בשנת 2018 חתמו תוניסיה ומאוריטניה על הסכם סחר חופשי. בנוסף, באותה פגישה, דנו בסיוע משותף לעצירת המשבר בלוב, כמו גם שותפות הדדית עם המדינות מצרים ואלג'יריה. באפריל 2021 נפגשו שר החוץ המאוריטני ונשיא תוניסיה, קייס סעיד, במלון בפרברי תוניס, ודנו בשותפות עתידית בין המדינות. תוניסיה מחזיקה בשגרירות בעיר נואקשוט. מאוריטניה מחזיקה בשגרירות בעיר אריאנה. מדיה וקבצים בנושא יחסי מאוריטניה–תוניסיה בוויקישיתוף Introduction à la Mauritanie, Aix-en-Provence: Institut de recherches et d’études sur les mondes arabes et musulmans, 2013-05-21, Connaissance du monde arabe, ISBN 978-2-271-08123-0. (בצרפתית) La Tunisie et la Mauritanie déterminées à signer un accord de libre-échange (Chahed) | Actualités Nationales, news.gnet.tn webmanagercenter.com, Raja Bessais, Saïed s’entretient avec le ministre mauritanien des Affaires étrangères, Webmanagercenter, ‏3 באפריל 2021 Embassy of Tunisia in Mauritania, VisaHQ (באנגלית) Embassy of Mauritania in Tunisia, VisaHQ (באנגלית)
מרי פולנטי

מרי אליזבת אנדרסון פולנטי (באנגלית: Mary Elizabeth Anderson Pawlenty; נולדה ב-13 בינואר 1961) היא שופטת אמריקאית, ורעייתו של טים פולנטי, לשעבר מושל מינסוטה. הייתה הגברת הראשונה של מינסוטה בשנים 2003–2011. פולנטי נולדה בשם מרי אנדרסון בעיר אידינה (Edina) שבמחוז הנפין במינסוטה, הצעירה מבין חמש בנות. בשנת 1983 השלימה באוניברסיטת בת'ל לימודי תואר ראשון במדע המדינה, לאחר מכן החלה ללמוד בבית הספר למשפטים של אוניברסיטת מינסוטה, שם השלימה ב-1986 לימודי תואר שני במשפטים. יתרה מזאת, כסטודנטית באוניברסיטה זו הכירה את בעלה לעתיד טים פולנטי. בתום הלימודים התמחתה בעריכת דין ביוסטון שבטקסס. אחר כך שבה למינסוטה ונישאה לטים. לזוג שתי בנות. ב-1994 מונתה לשופטת בידי ארני קלרסון (אנ'), מושל המדינה. היא ישבה בכס השיפוט של בית המשפט המחוזי עבור מחוז דקוטה, אשר משכנו בעיר הייסטינגס. ב-2003 נבחר בעלה טים למושל מינסוטה ובעקבות כך נהייתה לגברת הראשונה של המדינה. במהלך כהונתו של פולנטי כמושל, בני הזוג המשיכו לתהגורר בבית מגוריהם הפרטי, ובחרו שלא לעבור אל המעון הרשמי של המושל. כגברת הראשונה, יזמה פולנטי תוכנית אינטרנטית המקשרת בין ארגונים קהילתיים שונים. בינואר 2007, לאחר שבעלה נבחר לכהונה שנייה הכריזה פולנטי כי תעזוב את כס השיפוט, החל מ-12 בפברואר 2007. לזמן מה שימשה כיועצת משפטית בארגון "National Arbitration Forum", אך היא פרשה מתפקיד זה בספטמבר אותה שנה. אחר כך עבדה כמגשרת ב"מרכז הגישור גילברט", שם היא סייעה ביישוב סכסוכים בין גורמים שנקלעו למחלוקת, בטרם ובמהלך נקיטת הליכים אזרחיים. מינואר 2009 עד ינואר 2010 היא הייתה מנהלת דיפלומטיה רפואית ב-Children's HeartLink, מוסד ללא כוונת רווח בין-לאומי. מדיה וקבצים בנושא מרי פולנטי בוויקישיתוף אתר האינטרנט הרשמי של מרי פולנטי [1 Archived May 18, 2008, at the Wayback Machine]
יחסי חוף השנהב – תוניסיה

יחסי חוף השנהב–תוניסיה הם היחסים הדיפלומטיים, כלכליים, מדיניים, תרבותיים וחברתיים המתקיימים בין הרפובליקה של תוניסיה לחוף השנהב. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בין חוף השנהב לתוניסיה מתקיימים יחסים דיפלומטיים מלאים. בשנת 2014 שיתפו שתי המדינות פעולה, יחד עם מדינות נוספות מאזור הים התיכון ואפריקה שמדרום לסהרה, ויוסד הארגון "RSMMS", רשת סחר ימי באזור מפרץ גינאה. בשנת 2019 התגלה כי מהגרים רבים מחוף השנהב לארצות אירופה נחטפים על ידי תושבים תוניסאים ולעיתים מוחזקים בתנאי עבדות. ארגון ההגירה הבינלאומי דיווח כי הארגון, בשיתוף עם ממשלות תוניסיה, חוף השנהב והאו"ם, הציל 575 קורבנות סחר בבני אדם בין השנים 2012–2019, רובן נשים (בהן אף שלוש קטינות), שהוחזקו בתנאים קשים בערים ספקס, סוסה וגאבס. משום שתוניסיה היא יעד ביניים בין חוף השנהב לאירופה, מהגרים רבים עוצרים בתוניסיה בדרכם לאיטליה, וחלקם נלכדים על ידי סוחרים בבני אדם. בין 2016–2019 עברו דרך תוניסיה למעלה מ-23,000 מהגרים מחוף השנהב. תוניסיה מחזיקה בשגרירות באביג'אן. חוף השנהב מחזיקה בשגרירות בתוניס. Pauline Veron, [https://ecdpm.org/wp-content/uploads/Tunisia-Possibilities-Reform-Implementation-Migrant-Reception-Protection-ECDPM-study-November-2020.pdf#page=7 Tunisia: Possibilities for reform and implementation of migrant reception and protection], COUNTRY REPORT TUNISIA, עמ' 7 Enquête: Entre la Côte d’Ivoire et la Tunisie, arnaques, trafic et esclavage, Nawaat Combatting Trafficking in Persons Focus of Côte d’Ivoire-Tunisia Bilateral Co-operation, International Organization for Migration, ‏5 בנובמבר 2019 (באנגלית)
זילופה

זילופה (Zilupe; בלטגלית: Sīnuoja, מהמילה "סינה", גבול. בגרמנית: Rosenau. ברוסית: Розеново) היא עיירה בלטביה, ליד נהר זילופה, על הגבול עם רוסיה. בשנת 2020 גרו בה 1,343 נפש. תחנת הרכבת של זילופה היא התחנה האחרונה בקו הרכבת ריגה-זילופה, אחד מקווי מסילת הברזל הארוכים ביותר בלטביה. העיירה החלה להתגבש לראשונה במהלך בניית קו הרכבת ונטספילס - מוסקבה בשנת 1900, סביב התחנה שקיבלה את השם רוזנובה, על שם בעל הקרקע לשעבר. ליד התחנה הוקם יישוב קטן של סוחרים ועובדי רכבת. בשנת 1908 כבר הייתה ברוזנובה מחלקת משטרה, בית ספר וסניף דואר. פיתוח ההתיישבות הופרע על ידי מלחמת העולם הראשונה. בשנת 1918 נהרס גשר הרכבת מעל נהר זילופה. משנת 1918 ועד 1920 הייתה רוזנובה - כמו כל מזרח לטביה - תחת שלטון סובייטי. בינואר 1920 רוזנובה שוחררה על ידי צבא לטביה בשלב האחרון של מלחמת העצמאות הלטבית . לאחר שהפך לחלק מרפובליקת לטביה שונה שם היישוב, והוא נקרא על שם נהר זילופה. בתקופה שבין מלחמות העולם הייתה זילופה מרכז חשוב באזור. בשנת 1925 הוענק לה מעמד של כפר וב-1931 - זכויות עיר. תושבי זילופה עסקו בעיקר במסחר ובחקלאות. בשנת 1930 הופעלו טחנת מים ומנסרה בזילופה, וכן בית חולים קטן וכ-120 חנויות. במהלך מלחמת העולם השנייה הייתה זילופה כבושה על ידי הצבא הגרמני מ-6 ביולי 1941 עד 18 ביולי 1944 ונוהלה כחלק של נציבות הרייך אוסטלנד. כל יהודי העיירה נרצחו וחלק ששרדו הועברו ללודזה ונרצחו שם. לאחר מלחמת העולם השנייה נפתחו סניפים של מפעלים גדולים בזילופה. אלה כללו בית מלאכה לייצור מתכות, מפעל טקסטיל קטן ומאפייה. העיירה נמצאת בסמוך לכביש A12, שלאחר מעבר הגבול לרוסיה הופך לכביש המהיר M9, שניהם חלק מכביש E22 האירופי. לאחר שלטביה קיבלה עצמאות בשנת 1991 ליד זילופה הוקם מעבר גבול עם רוסיה. מדיה וקבצים בנושא זילופה בוויקישיתוף אתר האינטרנט הרשמי של זילופה על זילופה ויהודיה בתקופת מלחמת העולם השנייה, באתר יד ושם "ISG020. Population number and its change by statistical region, city, town, 21 development centres and county". Central Statistical Bureau of Latvia. 2020-01-01. נבדק ב-2021-02-12.
דודג' סלינגשאט

דודג' סלינגשאט (באנגלית: Dodge Slingshot) היא מכונית קונספט רודסטר קופה מתוצרת יצרנית הרכב דודג' מקבוצת קרייזלר, שהייתה בבעלות דיימלר AG אשר הוצגה בשנת 2004 בארצות הברית בשנת 1998 הפכו קרייזלר וחטיבות המשנה שלה לחלק מתאגיד הרכב הגרמני-אמריקני דיימלר-קרייזלר לאחר שנרכשו על ידי מרצדס-בנץ. במסגרת פעילותו בארצות הברית נקרא התאגיד "קבוצת קרייזלר". תרגום שם הדגם "Sling Shot" לעברית: בעיטת קלע. "דודג' סלינגשאט" הוצגה בתצוגת המכוניות הבינלאומית בניו-יורק ("New York International Auto Show" (אנ')) בשנת 2004 תכנון המכונית נגזר מהעבר של קבוצת קרייזלר, בעיקר מתקופת "מכוניות השרירים" של שנות ה-60 של המאה ה-20 ושנות ה-70. דגם "דודג' סלינגשאט" התבסס על דגם סמארט רודסטר המוגדרת מכונית ספורט קומפקטית, בתצורת רודסטר מתוצרת "Smart GmbH" חברת בת של תאגיד דיימלר-קרייזלר (דיימלר AG) אשר יוצרה בין השנים 2003–2005 בעיר "Hambach" (צר') בצרפת. 2 דלתות - הרדטופ קבריולה 2 מושבים "דודג' סלינגשאט" כולל גם לוח גג מבד מנוע 3 צילינדרים, 1.3 ליטר המפיק 100 כ"ס (מנוע אחורי) סוג הנעה: הנעה אחורית 4x2 תאוצה בין 0–97 קמ"ש היא 10.0 שניות "דודג' סלינגשאט" "דודג' סלינגשאט" "דודג' סלינגשאט" "דודג' סלינגשאט" "דודג' סלינגשאט" מכונית קונספט מדיה וקבצים בנושא דודג' סלינגשאט בוויקישיתוף דודג' סלינגשאט, סרטון באתר יוטיוב דודג' סלינגשאט diseno-art.com/encyclopedia/concept_cars/dodge_slingshot דודג' סלינגשאט מכונית הקונספט של שנת 2004 ששכחנו motor1.com/news/65606/concept-we-forgot-2004-dodge-slingshot דודג' סלינגשאט קונספט netcarshow.com/dodge/2004-sling_shot_concept דודג' סלינגשאט allpar.com/threads/the-2004-dodge-sling-shot-slingshot-concept-car "סמארט רודסטר" motor1.com/news/132861/worst-sports-cars-smart-roadster Smart GmbH (Hrsg.): Betriebsanleitung Smart Roadster und Smart Roadster-Coupé. 2003, 11 Technische Daten, S. 4 ff. "דודג' סלינגשאט" קונספט כולל תמונות conceptcarz.com/vehicle/z7767/dodge-sling-shot-concept
סאוויז (אוניית ביון)

אוניית המנוע סאוויז (באנגלית: MV Saviz) היא אוניית משא איראנית של חברת "קווי ספנות איראניים" (שמה העסקי: קבוצת IRISL). ההערכה היא כי האונייה שימשה כספינת ביון ובסיס צבאי צף של איראן. סאוויז הותקפה ב-6 באפריל 2021 על ידי מוקשים בים סוף קרוב לחוף אריתריאה, ליד תימן, שם עגנה בתפקיד במשך כמה שנים. אוניית המנוע "סאוויז" רשומה בארגון הימאות הבינלאומי כאוניית משא אזרחית, כאמור בבעלות קבוצת IRISL שבבעלות ממשלת איראן. האונייה שימשה כבסיס צף למשמרות המהפכה האיראנים. טהראן טענה כי מדובר ב"ספינה לא צבאית", שמספקת ביטחון לאורך קווי הספנות וב"לחימה בשודדי ים". על פי המרכז האמריקני ללוחמה בטרור (USMA), האונייה מצוידת בכיפות מודיעין ואנטנות. על פי CTC לפחות שלוש סירות מנוע מהירות מצויות על סיפונה, ומשמשות להעברת אנשים לתימן. עיתון "הארץ" דיווח כי האונייה שימשה כמרכז הפיקוד לפעולות בתימן ובאפריקה. בשל נוכחותה הארוכה של האונייה באזור, ספגה סעודיה שוב ושוב ביקורת. מומחים טענו כי האונייה תמכה במורדים החות'ים בתימן במלחמת האזרחים בתימן. ה-MV Saviz הגיעה לים סוף בסוף 2016. האונייה נסחפה לארכיפלג דחלאק, שרשרת איים מול חופי אריתריאה. סאוויז קיבלה אספקה ואנשי צוותה הוחלפו אחת לתקופה באמצעות אוניות איראניות. משנת 2018 ה-MV Saviz נכללה על ידי ממשל טראמפ ב-SDN List. ערך מורחב – תקיפת ספינת הביון האיראנית (2021) מאז 25 בפברואר 2021, דווח על שלוש התקפות בין אוניות בבעלות איראנית וישראלית ב-6 באפריל 2021 נפגעה האונייה ממוקשים ימיים בים האדום, היכן שעגנה בסמוך לחופי אריתריאה. איראן אישרה את התקיפה. ב-7 באפריל הניו יורק טיימס דיווח שהישראלים עומדים מאחורי התקיפה בתגובה לתקיפת אוניות ישראליות על ידי האיראנים, וזאת במסגרת המערכה הימית בין ישראל לאיראן. "Attack on Iranian cargo shipped believed to be a paramilitary base". Nine News. נבדק ב-2021-04-07. "Iranian Spy Ship Commands Strategic Position on Vital Oil Route". United States Naval Institute. 2020-10-26. "Iran ship said to be Red Sea troop base off Yemen attacked". וושינגטון פוסט. 2021-04-07. "Iranian 'spy ship' damaged by explosion in Red Sea". BBC. 2021-04-07. "'Mother ship', 'command center': The Iranian ship 'Saviz' attacked in Red Sea". Al Arabiya English (באנגלית). 2021-04-07. נבדק ב-2021-04-07. "Explosion auf iranischem Schiff Saviz im Roten Meer". Der Standard (בAustrian German). נבדק ב-2021-04-07. "Publication of Updates to OFAC's Specially Designated Nationals and Blocked Persons List and 13599 List Removals". United States Department of the Treasury. 2018-05-11. "Israel attacks Iranian command ship in Red Sea: Report". Middle East Eye (באנגלית). נבדק ב-2021-04-07. Joffre, Tzvi (2021-04-07). "Israel notifies US it attacked Iranian ship in Red Sea - report". The Jerusalem Post. "Israel-Iran Sea Skirmishes Escalate as Mine Damages Iranian Military Ship". הניו יורק טיימס. 2021-04-06.
המכללה האוונגליסטית בנצרת

המכללה האוונגליסטית בנצרת הוא מוסד לימודי נוצרי-אוונגליסטי בנצרת, ישראל. המכללה הוקמה ב-2014 כתוצאה ממיזוגן של שתי מכללות שונות בתחום התנ"ך: מכללת התנ"ך הגלילית והסמינר התאולוגי האוונגליסטי של נצרת. שפת הוראה במקום היא ערבית, והמכללה משרתת את ערביי ישראל. המכללה מציעה תארים בתחום לימודי המקרא כחלק מהתואר הראשון ומנהיגות נוצרית כחלק מהתואר השני. בנוסף לכך, מספקת המכללה מספר שירותי חינוך אחרים לתושבי האזור. הסמינר התאולוגי האוונגליסטי של נצרת הוקם על ידי מיסיונר סקוטי בשם ג'יי ברייסון ארתור (J. Bryson Arthur) ורעייתו, מיי. בימיה הראשונים נקראה המכללה "המרכז ללימודים נוצריים בנצרת". שפת ההוראה העיקרית במקום הייתה אנגלית, והמכללה הציעה תואר ראשון באלוהות (אנ') ותואר שני בתאולוגיה. מכללת התנ"ך הגלילית הוקמה כסניף הישראלי של מכללת התנ"ך בבית לחם (אנ'), וכל הקורסים במכללה זו נלמדו בערבית. המיזוג בין המוסדות התרחש בזכות שיתוף פעולה של איגוד הכנסיות הבפטיסטיות בישראל (אנ') ומכללת התנ"ך בבית לחם. אתר האינטרנט הרשמי של המכללה האוונגליסטית בנצרת המכללה האוונגליסטית בנצרת, ברשת החברתית פייסבוק "Accreditation at NEC". נבדק ב-28 באפריל 2017. {{cite web}}: (עזרה) "Christ and Church". נבדק ב-28 באפריל 2017. {{cite web}}: (עזרה) Association of Baptist Churches (2007). "The Nazareth Center for Christian Studies". Global Missiology. 4 (2). נבדק ב-26 בנובמבר 2012. {{cite journal}}: (עזרה) ."Arab Evangelicals in Israel". נבדק ב-28 באפריל 2017. {{cite web}}: (עזרה)
Better Mistakes

Better Mistakes (בעברית: טעויות טובות יותר) הוא אלבום האולפן השני של הזמרת-יוצרת האמריקאית ביבי רקסה. האלבום יצא לאור ב-7 במאי 2021, על ידי חברת התקליטים האחים וורנר. מתוך האלבום יצאו חמישה סינגלים. ב-5 באוקטובר 2020, הודיעה רקסה כי תוציא סינגל הנקרא "Baby, I'm Jealous", בהשתתפות דוג'ה קאט, ארבעה ימים לפני צאתו הרשמית. השיר דורג במקום ה-54 במצעד הבילבורד הוט 100. היא הוציאה את סינגל ההמשך "Sacrifice" ב-4 במרץ 2021. רקסה הכריזה על צאת האלבום Better Mistakes, ביחד עם עטיפתו ותאריך יציאתו, ב-14 באפריל 2021. בסמוך לכך, הכריזה על הסינגל השלישי מהאלבום, "Sabotage", שיצא לאור ב-16 באפריל 2021. ב-28 באפריל, הכריזה רקסה על צאת השיר "Die for a Man", בהשתתפות הראפר ליל עוזי ורט שייצא ב-30 באפריל. ב-7 במאי, הוציאה יחד עם צאת האלבום את "Break My Heart Myself", בהשתתפות טראוויס בארקר. האלבום כולו מבוסס על חוסר ביטחון ממשי. הבריאות הנפשית שלי, האהבה העצמית שלי, אני מחבלת בכל דבר בחיי, האם אני מספיק טובה בשביל מערכת היחסים הזו? [...] זה היה פשוט לקחת את הדברים האמיתיים שאני עוברת, וזה היה ממש חשוב לי לכתוב עליהם. יש באלבום שימוש בגיטרה, אך יש בו הרבה מוזיקת היפ הופ וגם פופ. אין בו ממש מוזיקת דאנס, אבל יש בו סוגות דומות. כשאתה מאזין לזה [לאלבום], אתה מבין שהכול עובד יחד. עבדנו קשה מאוד מבחינה קולית כדי לוודא שהכול יתמזג אחד עם השני והדבר יצר פרויקט אחיד ולא רק 'אלבום המורכב מרצועות'. — רקסה שתיארה את ההשראה לBetter Mistakes, בריאיון עם מגזין פיפל. רצועה 12, "Amore" מכילה אינטרפולציה לשיר "That's Amore" משנת 1953, שנכתב על ידי הארי וורן וג'ק ברוקס. רצועה 13, "Mama" מכילה אינטרפולציה לשיר "Bohemian Rhapsody" משנת 1975, של להקת קווין. מידע על האלבום Better Mistakes באתר MusicBrainz מידע על האלבום Better Mistakes באתר AllMusic האלבום Better Mistakes באתר אפל מיוזיק האלבום Better Mistakes באתר Last.fm ג'ייסון גיל, גרג קורסטין, ג'וסיפר, ברנס Better Mistakes, Genius (באנגלית) #BabyImJealous ft @dojacat out Friday, pre-save now beberexha.lnk.to/babyimjealous, twitter Bebe Rexha Links With Doja Cat For "Baby, I'm Jealous", idolator Bebe Rexha announces new Doja Cat collaboration "Baby I'm Jealous", thelineofbestfit Bebe Rexha to premiere video for new song "Sacrifice" Thursday on YouTube's 'RELEASED', abcnewsradioonline beberexha Better Mistakes - New Album May 7th, instagram Bebe Rexha Announces Her Sophomore Album Better Mistakes, celebsecrets One more surprise since it doesn't seem like you all can wait any longer for this one... #SABOTAGE out Friday!, instagram DIE FOR A MAN ft. @liluzivert out this Friday ☠️, instagram If you ever were to say goodbye..., instagram VerifiedBreak My Heart Myself music video out tomorrow night with the ALBUM @travisbarker 💔, instagram #BetterMistakes is out tonight פנים הבוכות בקולפנים הבוכות בקולפנים הבוכות בקול Celebrate with me I’ll be live, באתר twitter Bebe Rexha Talks Overcoming Insecurities — and Teases New, Britney Spears-Inspired Music, people Better Mistakes by Bebe Rexha (באנגלית בריטית), נבדק ב-2021-04-15
יחסי אוסטרליה–קפריסין

יחסי אוסטרליה–קפריסין הם יחסי החוץ בין אוסטרליה לקפריסין. שתי המדינות חברות בחבר העמים הבריטי ובאו"ם. שתי המדינות כוננו יחסים דיפלומטיים בשנת 1973. עוצמת היחסים הדו-צדדיים בין אוסטרליה לקפריסין נובעת מהקשרים שהתפתחו בעקבות ההגירה הקפריסאית לאוסטרליה. אוסטרליה מארחת את הפזורה הקפריסאית השנייה בגודלה אחרי בריטניה. אוסטרליה תומכת בריבונותה ובשלמותה הטריטוריאלית של הרפובליקה של קפריסין ומכירה ברפובליקה כסמכות הלגיטימית היחידה באי. אוסטרליה אינה מכירה ב'רפובליקה הטורקית של צפון קפריסין'. בשנת 2019 הוערך הסחר בין המדינות בסכום של 273 מיליון דולר. יבוא שירותים מקפריסין הוערך ב-211 מיליון דולר, בהשוואה לייצוא שירותים אוסטרלי לקפריסין בסך 21 מיליון דולר. סך יבוא הסחורה מקפריסין הוערך ב-32 מיליון דולר, בהשוואה ליצוא הסחורה האוסטרלי לקפריסין בסך 9 מיליון דולר. יבוא הסחורה העיקרי מקפריסין לאוסטרליה כולל גבינה; תרופות (כולל וטרינריות); טבק; וציוד ביתי ממתכת בסיסית. הייצוא העיקרי של סחורות לקפריסין מאוסטרליה כולל ברזל ופלדה מעובדים; מטוסים וחלקי חילוף; משקאות אלכוהוליים; ומוצרים מיוצרים שונים. בשנת 2019, סך ההשקעות הזרות באוסטרליה מקפריסין הוערך ב-126 מיליון דולר, לעומת סך ההשקעות האוסטרליות בקפריסין של 59 מיליון דולר. אוסטרליה מחזיקה בקפריסין נציבות עליונה בניקוסיה. קפריסין מחזיקה באוסטרליה נציבות עליונה בקנברה. מדיה וקבצים בנושא יחסי אוסטרליה–קפריסין בוויקישיתוף יחסי אוסטרליה–קפריסין, באתר משרד החוץ האוסטרלי יחסי אוסטרליה–קפריסין, באתר משרד החוץ האוסטרלי
Paris (שיר של הצ'יינסמוקרס)

"Paris" (בעברית: פריז) הוא שיר של הצמד הצ'יינסמוקרס, אשר יצא ב-13 בינואר 2017 כסינגל הראשון מתוך אלבום הבכורה על ידי קולומביה רקורדס ודיסרפטור רקורדס. השיר גם כולל קולות רקע של הזמרת אמילי וורן. השיר הפך ללהיט ענק כאשר בין היתר הגיע למקום הגיע למקום ה-6 בארצות הברית ולמקום הראשון במצעד "Dance/Mix Show Airplay" (מצעד הדאנס האמריקאי שמבסס את נתוניו על השמעות ברדיו בלבד של שירי דאנס ואלקטרוניקה) ובכך הפך לשיר הרביעי של הלהקה לעשות זאת ובנוסף הוא גם הגיע למקום הראשון במצעד הדאנס והאלקטרוניקה האמריקאי (מצעד המבוסס גם על מכירות משולבות והשמעות של מוזיקה במועדונים) ובכך הפך לשיר החמישי שלהם לעשות זאת. השיר זכה להצלחה אדירה. הוא נכנס היישר אל המקום השביעי בארצות הברית והגיע למקום השישי בפיק שלו ובכך הפך לשיר הרביעי של הלהקה להגיע לעשירייה הפותחת במדינה. בקנדה השיר הגיע בשיאו למקום השני שהוא מתמקם מאחוריי "Shape of You" של אד שירן. סך הכל השיר הצליח להתמקם ב-20 העליונים ב-25 מדינות שונות, להתמקם במצעדי סוף שנה של 15 מדינות שונות ולהגיע למעמד פלטינה ומעלה או זהב בלא פחות מ-17 מדינות שונות בין היתר בארצות הברית שם הגיע למעמד פלטינה משולשת, באוסטרליה שם הגיע למעמד פלטינה מרובעת ובקנדה שם הגיע גם לפלטינה מרובעת. מידע על הסינגל "Paris" באתר מיוזיק בריינז סרטון השיר "Paris" באתר יוטיוב אנדרו טגראט, כריסטופר, פדריק הגסתם, צ'רלי נימן CERTIFICADOS, Pro-Música Brasil (ב־Brazilian Portuguese)
ויליאם הודג'קינס

ויליאם מתיו הודג'קינס (באנגלית: William Mathew Hodgkins‏; 23 בספטמבר 1833 – 9 בפברואר 1898) היה צייר ניו זילנדי מהמאה ה-19. הוא נחשב ל'אבי האמנות בניו זילנד'. הוא ייסד גלריה לאמנות ציבורית ראשונה בניו זילנד והיה האדם הראשון שפרסם על אמנות ניו זילנדית. הוא היה צייר צבעי מים ועודד את בנותיו לצייר. אחת מהן, פרנסיס הודג'קינס, נחשבה לאמנית החשובה ביותר בבריטניה בזמן מותה והיא עדיין הציירת הגולה הנחשבת ביותר של ניו זילנד. ויליאם הוטבל בליברפול 23 בספטמבר 1833 בלב שכונות העוני של העיר. שם אביו היה גם כן ויליאם הודג'קינס. אמו הייתה ג'יין גרוקוט או גרוקוק ואחותו ג'יין נולדה בשנת 1835. ויליאם מאתיו למד בבית הספר בסטבלי, דרבישייר. ב־1852 אביו עבד בברמינגהאם, אך הוא היה עבד בלונדון. ב־1855 הוא היה בפריז שם סייע ב"עבודה ספרותית" בוורסאי, אולי בהעתקת תכתובות או יצירות גרפיות. עוד בלונדון בשנת 1857 למד והעתיק את ציוריו של טרנר ואמנים אחרים, בהמפטון קורט ובגלריה הלאומית. בשנת 1859 עבד בגלריית הדיוקנאות הלאומית בלונדון. בין 1856 ל־1858 משפחת הודג'קינס היגרה למלבורן באוסטרליה. באפריל 1862 עזב הודג'קינס את מלבורן להתגורר בדנידין, ניו זילנד. הוא פגש את רייצ'ל אוון פארקר והתחתן איתה בקתדרלת סנט פול, דנידין, 19 בספטמבר 1865. הציור המוקדם ביותר הידוע של ויליאם הודג'קינס מתוארך לשנת 1862. לא ידוע כיצד למד ציור. הוא לא הציג בתערוכה שהתקיימה בדנידין בשנת 1865, אך לקח על עצמו את ארגון מחלקת הצילום שלה. הוא ארגן תערוכה לאמנויות יפות בדנידין בשנת 1869 במטרה להקים גלריה לאמנות ציבורית. הגלריה הציבורית הוקמה בשנת 1875, והוא הקים את מה שהפך במהרה לחברת האמנות אוטאגו. החברה החלה לאסוף תמונות. בשנת 1882 הסכימה מועצת החברה להתחיל "אוסף לאומי של יצירות אמנות". החלטה מה-14 באוקטובר 1884 ייסדה למעשה את הגלריה לאמנות ציבורית דנידין המוסד הראשון מסוגו בניו זילנד. הודג'קינס התדרדר מבחינה כלכלית, ולא צלח בעסקיו. בשנת 1884 העביר את משפחתו מבית במקום טוב בעיר, לקוטג' שכור בפרבר ליד הנמל. בשנת 1888 הוא הוכרז כפושט רגל. הודג'קינס נחלץ מהקשיים האלה, ובסופו של דבר העביר את המשפחה חזרה לבית שכור גדול בעיר. הוא היה מעורב בארגון מחלקת האמנות של תערוכת הים הניו זילנדי והים הדרומי שהתקיימה בדנידין בשנת 1889. באותה שנה הוא הציע את הרעיון של גלריה לאומית במימון ממשלתי עם אוספים בכל אחד מארבעת המרכזים העיקריים. האמנות של הודג'קינס עצמו התפתחה במידה ניכרת. הוא היה צייר נוף בסגנון הרומנטית של טרנר. הוא קלט סגנונות חדשים כמו זה שהובא על ידי ג'ירולמו נרלי. הודג'קינס אימץ את הציירים החדשים בדנידין והפכו את העיר לזמן מה למרכז האמנות העיקרי בניו זילנד. הודג'קינס נפטר בדנידין ב־9 בפברואר 1898, הותיר אחריו את אשתו, שתי בנותיו וארבעת בניו. הוא השאיר את משפחתו ענייה, אך הוא זכור כאדם עליז, שאפתן והגלריה הציבורית שהקים שגשגה. הוא פרסם את התיעוד הראשונה על אמנות ניו זילנדית והותיר אחריו מכלול יצירות שהטובות שבהן הן מהמשובחות מסוגן בניו זילנד. בנותיו של הודג'קינס איזבל, ובמיוחד בתו הצעירה פרנסיס, קידמו את יחסיו באמנות. מדיה וקבצים בנושא ויליאם הודג'קינס בוויקישיתוף ויליאם הודג'קינס, באתר "Find a Grave" (באנגלית) Entwisle, Peter. (1984) "William Mathew Hodgkins" in William Mathew Hodgkins & his Circle, Dunedin, NZ: Dunedin Public Art
יחסי הונגריה–הפיליפינים

יחסי הונגריה–הפיליפינים הם יחסי החוץ בין הונגריה לבין הפיליפינים. שתי המדינות כוננו יחסים דיפלומטיים בשנת 1973. ב-7 בדצמבר 2013 נפגש שר החוץ ההונגרי יאנוס מרטוני, עם שר החוץ הפיליפיני אלברט דל רוסאריו, על מנת לבחון הזדמנויות סחר והשקעה בפיליפינים כדי לחזק את הקשרים הדו-צדדיים ולטפח שותפויות לשיתוף פעולה בתחומים כגון השכלה גבוהה, תיירות וקידום תרבות, וניהול מים. בשנת 2016 פתחה הונגריה את שגרירותה במנילה מחדש, לאחר שני עשורים שבהם הייתה השגרירות סגורה. הפיליפינים מחזיקה בהונגריה שגרירות בבודפשט. הונגריה מחזיקה בפיליפינים שגרירות במנילה. מדיה וקבצים בנושא יחסי הונגריה–הפיליפינים בוויקישיתוף PHILIPPINES, HUNGARY TO BOOST TIES, באתר משרד החוץ הפיליפיני שגרירות הונגריה במנילה אתר על יחסי מדינות
Roses (שיר של הצ'יינסמוקרס)

"Roses" (בעברית: "ורדים") הוא שיר של הצמד האמריקאי הצ'יינסמוקרס, אשר יצא ב-16 ביוני 2015. השיר יצא כסינגל השני מתוך ה-EP הראשון שלהם. השיר כולל את השתתפותה של הזמרת רוזס. השיר נכתב על ידי אנדרו טגרט ואליזבת' מנסל והופק על ידי הצ'יינסמוקרס עצמם. השיר זכה להצלחה אדירה. הוא הגיע לעשרים העליונים ב-17 מדינות שונות, התברג במצעדי סוף שנה של 13 מדינות שונות, הגיע למעמד זהב ב-4 מדינות ולמעמד פלטינה ומעלה בעוד 11 מדינות נוספות. בארצות הברית ואוסטרליה הוא הגיע למעמד של לא פחות מ-5 פלטינות, בקנדה הגיע למעמד של שש פלטינות, בשוודיה, פולין, ניו זילנד ואיטליה הגיע למעמד פלטינה כפולה ובהולנד נורווגיה ובריטניה הגיע למעמד פלטינה. בדנמרק, ספרד, גרמניה ובלגיה הגיע למעמד זהב. השיר הוא שיר טמפו שנכתב בסולם אי מינור בזמן משותף של 100 ביטים לדקה. השיר נע בין רצף האקורדים E ל-Esus2 והשירה של הזמרים בשיר נעה בין התו B3 לתו B4. הקליפ לשיר יצא ב-7 באוגוסט אותה שנה. בקליפ נראית אישה שנפגשת עם בן זוגה אך בבוקר למחרת בעודה היא ישנה הוא עוזב אותה. כשהיא מתעוררת היא מתעוררת נסערת מעזיבתו. לאחר מכן הוא עובר במקרה לידה עם המכונית שלו ורואה אותה בוכה. הוא מחליט לעצור ולחבק אותה והשניים שוב חוזרים להיות יחד. מידע על היצירה "Roses" באתר מיוזיק בריינז מידע על הסינגל "Roses" באתר מיוזיק בריינז סרטון השיר "Roses" באתר יוטיוב The Chainsmokers Ft. ROZES - Roses, Discogs (באנגלית)